Gonore

Gonore se yon maladi koze pa bakteri, Neyiserya gonoroeae.

 Siy ak sentòm 

Anpil moun pa genyen okenn sentòm. Si sentòm 
parèt, nòmalman yo vini 2-7 jou aprè ekspozisyon 
men li pran jiska 30 jou pou parèt vrèman. 

 Sentòm nan fanm enkli 
 Pèt nan vajen anòmal ak/oswa ogmantasyon nan pèt nan vajen 
 Sansasyon brili nan fè piti 
 Pipi dri 
 Doulè nan fè sèks 
 Senyen nan ant peryòd règ mansyèl 
 Iritasyon nan twou dèyè, sètadi: gratèl, li fè mal, doulè lè w ale alasèl ak/oswa senyen 

 Sentòm nan gason enkli 
 Pèt nan pijon 
 Sansasyon brili nan fè piti 
 Brili oswa gratèl otou twou pijon an 
 Tèt pijon an anfle oswa fè mal 
 Testikil fè mal oswa anfle 
 Iritasyon nan twou dèyè, sètadi: gratèl, li fè mal, doulè lè w ale alasèl ak/oswa senyen 

 Transmèt 
Enfeksyon gonore transmèt pa:
 Sèks vajinal, nan dèyè, oswa sèks sousad 
 Otoinokilasyon (dechaj gason ki enfekte oswa dechaj nan bouboun andedan twou dèyè yon fanm) 
 Manman ki enfektè pase sa bay tibebe pandan y ap akouche pa vajen 

 Konplikasyon / Konsekans yo 
Si enfeksyon gonore an rete san trete ka lakòz pou: 
 Maladi anflamasyon nan matris 
 Esterilite 
 Gwosès deyò iteris (nan twonp) 
 Doulè kwonik nan matris 
 Plis chans pou trape enfeksyon VIH 

Si enfeksyon gonore an rete san trete, pandan 
gwosès ka lakòz pou: 
 Akouchman avan dat (prematire) 
 Pèt vizyon, enfeksyon nan jwenti, oswa yon enfeksyon maladi san ki tiye moun nan tibebe ki fenk fèt 

 Tretman 
Tretman dwe enkli: 
 Antibyotik (pli komen sefiksim oswa setryakson) ke yon doktè preskri 
 Tretman apwoprye pou patnè a

Pafwa medikaman an pa ka geri enfeksyon an. Sa a se paske enfeksyon an ap vin rezistan oswa iminitè a medikaman an. Si medikaman pa ka geri enfeksyon an, se yon lòt medikaman nesesè.

 Prevansyon 
 Abstinans sou kontak seksyèl 
 Tretman bonè pou STD (Maladi Transmèt Seksyèlman MTS) 
 Itilize kapòt (kondom) tout tan, epi korèkteman nan yon fason apwoprye lè w ap fè sèks nan vajen, nan dèyè, oswa sèks sousad sou pijon 
 Itilize kapòt (kondom) baryè tout tan epi korèkteman nan yon fason apwoprye lè w ap fè sèks sousad sou vajen oswa sou twou dèyè 
 Evite kontak seksyèl avèk yon patnè jiskaske tretman finn konplete 

 Rekòmandasyon pou anpeche pwopagasyon enfeksyon 
 Pran tout preskripsyon medikaman yo menm si ou sispann gen sentòm yo. 
 Notifye tout dènye sèks patnè yo si ou enfekte 

 Referans 

Kategori:Maladi